Otsustasime veeta täna stressivaba perekondliku päeva Vabaõhumuuseumis. Kõigepealt ma muidugi ajasin siiski stressi  üles, sest uus äsja ostetud  peen turvatool ei lähe selg-ees asendis siiski nii lamavasse asendisse, kui minu arust peaks (lähen poodi küsima, kas paigaldasime ikka õigesti), ent lühikese sõidu kodust Rocca al Maresse saime siiski tehtud. Muuseumis Piret magas, sõi, hängis ringi, vaatas vanu maju, tutvus kaheksajapoolekuuste Richardi ja Lennartiga (kaks nii kena poissi korraga tõid Pipile lausa korraks pisara silma), käis Kolu kõrtsis, peesitas teki peal, sõi jälle ja magas. Oli täiesti edukas päev. Mõlemad uned olid muidugi pooletunnised, aga noh, ega muud ei olnud oodata ka.